钦定古今图书集成/理学汇编/经籍典/第083卷 > 税与权易学启蒙小传 > 《周易古经系辞传》
## 钦定古今图书集成/理学汇编/经籍典/第083卷 > 税与权易学启蒙小传 > 《周易古经系辞传》

东莱吕氏曰：“《易》始有卦画而已，文王系之以卦辞，周
公又系之以爻辞，故曰‘圣人设卦观象，系辞焉而明
吉凶’。至于孔子所作，则《系辞》之传也。《说文》云：‘辞者，意
内而言外也’。”按陆氏《释文》，王肃本作“《系辞上传》，讫于
《杂卦》，皆有‘传’”字。此盖郑元未合经前标题之旧也。上、
下系古今分章不同，今以唐孔氏、伊川程氏、嵩山晁
氏、汉上朱氏诸家参定《上系》，凡十四章。